**A 137. sorszámú Dekoratőr megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 211 01

1.2. Szakképesítés megnevezése: Dekoratőr

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 900–1300

**2. EGYÉB ADATOK**

2.1 A képzés megkezdésének feltételei:

2.1.1. Iskolai előképzettség: érettségi végzettség vagy párhuzamos oktatás esetén alapfokú iskolai végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: szükségesek

2.6. Elméleti képzési idő aránya: 30 %

2.7. Gyakorlati képzési idő aránya: 70 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: Művészeti szakmai gyakorlat 120 óra, érettségi utáni két éves képzésben 80 óra, mely megszervezhető a képzési sajátosságok figyelembevételével a képzési folyamat időszakában is. Például hétvégi és nyári koncertek, fellépések, táborok, versenyek, kiállítások, művésztelepek, valamint az állam által elismert, vagy az iskola által szervezett nemzetközi szakmai diákcsere (Például Erasmus) formájában is

**3. PÁLYATÜKÖR**

3.1. A szakképesítéssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|  | A | B | C |
| 3.1.1. | **FEOR  száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3716 | Lakberendező, dekoratőr | Boltberendező |
| 3.1.3. | Dekorációkészítő |
| 3.1.4. | Dekorációs festő |
| 3.1.5. | Dekorfeliratkészítő |
| 3.1.6. | Kirakati díszítőfestő |
| 3.1.7. | Kirakatrendező |
| 3.1.8. | Kirakattervező |
| 3.1.9. | Üzletberendező |
| 3.1.10. | Rendezvény berendező, dekoratőr |
| 3.1.11. | Kereskedelmi kiállítás berendező |
| 3.1.12. | Művészeti kiállítás berendező |
| 3.1.13. | Elektronikus reklámhordozó tervező |
| 3.1.14. | Reklámhordozó tervező és kivitelező |

3.2. A szakképesítés munkaterületének rövid leírása:

A kereskedelmi, szolgáltatói megrendelői igényeknek megfelelő térbeli dekoratőri áru– és látványrendezői és/vagy elektronikus nyomtatott, síkban és/vagy plasztikusan megjelenített kereskedelmi, PR, és alkalmazott művészeti, esztétikai feladatokat végez.

A szakképesítéssel rendelkező képes:

– önálló vállalkozóként is a külső és belső dekoratőri látványterveket (eladáshelyi reklám) tervezni,

készíteni, a kivitelezést megszervezni, a szükséges installációs anyagokat beszerezni, megrendelni,

elkészíteni vagy elkészíttetni

– áru– és látványrendezői munkákat tervezni, előkészíteni, szervezni, megvalósítani, majd üzemeltetésre átadni és leszámlázni

– részt venni az elektronikus kereskedelem és a szolgáltatások teljes kínálatai vertikumában: áru– és

látványrendezés, elektronikus fotózás, grafikai–tipográfiai képfeldolgozás, multimédia, Internetre küldés, vagy a nyomtatott megjelenítés területén

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 211 02 | Divat– és stílustervező | azonos ágazat |
| 3.3.4. | 54 211 03 | Festő | azonos ágazat |
| 3.3.5. | 54 211 04 | Grafikus | azonos ágazat |
| 3.3.6. | 54 211 05 | Kerámiaműves | azonos ágazat |
| 3.3.7. | 54 211 06 | Ötvös | azonos ágazat |
| 3.3.8. | 54 211 07 | Szobrász | azonos ágazat |
| 3.3.9. | 54 211 08 | Textilműves | azonos ágazat |
| 3.3.10. | 54 211 09 | Üvegműves | azonos ágazat |
| 3.3.11. | 54 211 10 | Művészeti és médiafotográfus | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10586–12 | Művészetelmélet és ábrázolás |
| 4.4. | 10588–16 | Tervezés és technológia |
| 4.5. | 10589–16 | Kortárs szakmai környezet |
| 4.6. | 10590–12 | Dekoratőr technológia |
| 4.7. | 10591–12 | Kirakat– és térrendezés |
| 4.8. | 11498–12 | Foglalkoztatás I. (érettségire épülő képzések esetén) |
| 4.9. | 11499–12 | Foglalkoztatás II. |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

Vizsgaremek készítése

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10586–12 | Művészetelmélet és ábrázolás | gyakorlati és szóbeli |
| 5.2.4. | 10588–16 | Tervezés és technológia | gyakorlati |
| 5.2.5. | 10589–16 | Kortárs szakmai környezet | szóbeli |
| 5.2.6. | 10590–12 | Dekoratőr technológia | gyakorlati |
| 5.2.7. | 10591–12 | Kirakat– és térrendezés | gyakorlati |
| 5.2.8. | 11498–12 | Foglalkoztatás I. (érettségire épülő képzések esetén) | írásbeli |
| 5.2.9. | 11499–12 | Foglalkoztatás II. | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51 %–osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

Az A és B vizsgatevékenységet egybefüggő tevékenységként kell megszervezni.

A vizsgafeladat megnevezése: A) Portfólió bemutatása

A vizsgafeladat ismertetése: A szakmai gyakorlati munkásság bemutatása a portfolióval

A vizsgafeladat időtartama: 15 perc

A vizsgafeladat értékelési súlyaránya a gyakorlati vizsgatevékenységen belül: 30 %

A vizsgafeladat megnevezése: B) Szakmai vizsgaremek bemutatása és prezentáció

A vizsgafeladat ismertetése: Vizsgakirakat, vagy kereskedelmi tér dekorációja. A tervdokumentáció és a vizsgaremek bemutatása

A vizsgafeladat időtartama: 15 perc

A vizsgafeladat értékelési súlyaránya a gyakorlati vizsgatevékenységen belül: 70 %

A vizsgatevékenység időtartama: 30 perc

A vizsgatevékenység értékelési súlyaránya: 70 %

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A) A vizsgafeladat megnevezése: Szaktörténet és szakismeret

A vizsgafeladat ismertetése: Válaszadás a vizsgakövetelmények alapján összeállított, előre kiadott tételsorokból húzott kérdésekre

A szóbeli központilag összeállított vizsga kérdései az alábbi témaköröket tartalmazzák:

– 1. témakör: A kirakat története

– 2. témakör: Kiállítási típusok és rendszerek

– 3. témakör: Divat– és stílustörténet

– 4. Formatervezés és a design–történet főbb állomásai, korszakai

– 5. témakör: Árufajták jellemzői

– 6. témakör: Áruhordozók és installációs rendszerek

– 7. témakör: Dekorációs munka kivitelezési eszközei

– 8. témakör: Információhordozók alapanyagai és megmunkálásuk

– 9. témakör: A dekorációs munka folyamata a tervezéstől a kivitelezésig, beleértve a tipográfia alapjait

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgatevékenység értékelési súlyaránya: 15%

B) A vizsgafeladat megnevezése: Művészettörténet

A vizsgafeladat ismertetése: Válaszadás a vizsgakövetelmények alapján összeállított, előre kiadott tételsorokból húzott kérdésekre

A szóbeli központilag összeállított vizsga kérdései az alábbi témaköröket tartalmazzák:

Az ókori Hellász

- Archaikus kor, Klasszikus kor, Hellenizmus építészete, szobrászata, festészete (vázafestészet)

Az ókori Róma

- profán építészet

- portré művészet

- festészet/mozaik

- triumphális művészet (császárfórumok, diadalív, diadaloszlop)

Ókeresztény és bizánci művészet

- katakombák

- ókeresztény bazilika

- ikonfestészet

- Pécs ókeresztény emlékei

Romanika

- építészet, szobrászat, festészet

- a romanika főbb földrajzi megjelenései (Német–Római Császárság, Itália, Francia Királyság, Magyar Királyság)

- zarándok útvonalak és szerzetesrendi építészet

Gótika

- építészet, szobrászat, festészet

- francia, német, itáliai és angol gótika

Reneszánsz művészet

- a reneszánsz korszakai

- az itáliai, németalföldi és német reneszánsz

- a magyar reneszánsz

Barokk művészet

- az itáliai építészet, szobrászat, festészet

- holland, francia és spanyol és német barokk

- a magyar barokk művészet

Klasszicizmus és romantika

(historizáló stílusáramlatok a XIX. sz.–ban)

- Franciaország és Németország

- Magyarország (klasszicizmus és romantika, historizmus, akadémizmus)

A realizmus

- Courbet és a barbizoni iskola

- A realizmus magyar képviselői

Impresszionizmus és posztimpresszionizmus

- Franciaország

- magyar vonatkozások (nagybányai iskola, Rippl–Rónai, Vaszary…)

Szecesszió és szimbolizmus

- Anglia, Franciaország

- Brüsszel (Victor Horta)

- A bécsi szecesszió

- magyar szecesszió

- A XX. század művészetének főbb vonulatai a klasszikus avantgard

- a modern építészet főbb irányai

- magyar vonatkozások (Például Moholy–Nagy László)

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgatevékenység értékelési súlyaránya: 15 %

A vizsgatevékenység időtartama: 60 perc (felkészülési idő 2x15 perc, válaszadási idő 2x15 perc)

A vizsgatevékenység értékelési súlyaránya: 30 %

5.3. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

A Szaktörténet és szakismeret vizsgafeladathoz adatok nélküli képi információk adhatóak, melyeket a vizsgázó a felelet illusztrálására szabadon felhasználhat.

A művészettörténet vizsgafeladathoz adatok nélküli képi információk adhatóak, melyeket a vizsgázó a felelet illusztrálására szabadon felhasználhat.

5.4.1. A) A portfoliót digitális adathordozón (Például DVD lemez, pendrive), és a szakmai munkában is használható minőségű mappa formában is elő kell állítani.

5.4.1. B) Szakmai vizsgaremek bemutatása és prezentáció

A szakmai vizsgaremek készítése olyan szakmai tevékenység, amely önmagában alkalmas arra, hogy a vizsgázó beszámolhasson a tanulmányai során megszerzett ismeretek és képességek valamelyik komplex halmazából.

A vizsgaremek a kész vizsgatárgyon kívül tartalmazzák a készítési folyamat leírását és dokumentációját nyomtatott, és elektronikus prezentáció formájában (tervek, vázlatok, munkafázisok).

A vizsgaremek feladatot az utolsó szakképzési tanév második félévében a vizsgaszervező intézmény adja ki, illetve hagyja jóvá. A kivitelezés a vizsgaszervező által kontrollált körülmények között folyik, a kész vizsgaremeket a szakmai vizsga első napja előtti 15. naptári napon kell leadni a vizsgaszervezőnél. Kivételt képez a vizsgahelyszínen, vagy valós eladáshelyen készült kirakat, vagy rekláminstalláció, melynek a vizsgarész első napja előtti napon kell készen lennie.

5.5. A szakmai vizsga értékelésének a szakmai vizsgaszabályzattól eltérő szempontjai:

A vizsgaszervező által előzetesen elfogadott tervdokumentáció előfeltétele a vizsgakirakat, vagy térkompozíció elkészítésének

**6. ESZKÖZ– ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz– és felszerelési jegyzék** |
| 6.2. | Festőállvány, rajzi kelléktár |
| 6.3. | Plotter nyomtató |
| 6.4. | Villamos kéziszerszámok |
| 6.5. | Kéziszerszámok |
| 6.6. | Digitális eszközök – számítógép/laptop, szkenner, nyomtató, projektor, tervező és kivitelező szoftverek |
| 6.7. | Különböző méretű gyakorló kirakatok |
| 6.8. | Kirakati világítás rendszerek |
| 6. 9. | Kirakati installációs rendszerek |
| 6.10. | Kirakati állványok, emelők |
| 6.11. | Kirakati babák |
| 6.12. | Torzók, szabóbabák, egyéb divat– áruhordozók |
| 6.13. | Darabáru készlet |
| 6.14. | Divatáru készlet |
| 6.15. | Méteráru készlet |
| 6.16. | Konfekció árukészlet |
| 6.17. | Kereskedelmi kiállító rendszer (Octanorm, Syma, stb.) teljes elemkészlet és világítás |
| 6.18. | Szakmai folyóiratok, katalógusok |
| 6.19. | Digitális fényképezőgép, fotózáshoz szükséges felszerelés és környezet |

**7. EGYEBEK**

7.1. A vizsgabizottsági tagot delegáló szakmai szervezet megnevezése, elérhetősége:

Művészeti Szakközépiskolák Szövetsége (MŰ–SZA)

Alapító okirat szerint az elnököt adó Művészeti Szakközépiskola címén